
CERDD YR EGWYDDOR 


NEU YSTYRIAETH AR EFFEITHIAU YR 


YSGOLION SABBOTHOL YN NGHYMRU, 


| Ar y Mesur a elwir “ Diniweidrwydd,” 

Dyma ddechreu addysgiadau, 
Dynion goreu, doniau gwych, 
Dechreuad llawn o bob darlleniad, 
Goleu drwyad,—gwel eu drych ; 
Saith a'r hugain sydd i'w cyfri', 
A rhai'n yn gweini gair y gwir, 
- Gweini i ddynion ei feddianu, 
Gweini i'w daenu i amryw dir ; 
Gweini hefyd mae drwy'r holl-fyd, 
Achosion byd o'i cheisio'n bell, 
Gweini o'r goreu i gelfyddydau, 
A gweini goleu bethau gwell, 

Yn awr mae taenu goleu yn Nghymru, 
Trwyrhai'n yn gu,—tiriona gwaith 


Dysgu hon mae amryw henaint, mi? 
Trwy hyny'n derbyn mwyniant maith: 
Prynu gwydrau i drin eu Biblau ; A cv 


Cael pleserau goleu heb gudd. 
Mae fel y wawr yn dechreu codi, 
O flaen yr haul i dori dydd ; 
Amryw blentyn gynt fu'n gyndyn, 
Ddaeth heddyw'n sydyn at y swydd, 
Wele'n ufudd hwn drwy awydd, 
Yn ddarllenydd iawna llwydd. u 


O mor hyfryd ydyw hefyd, ' 
Weled bywyd plantos. bach, 
Yn cael eu rheol yn Sabbathol, 
A gwiw dda'r ol egwyddor iach, 
Cerdded beunydd gyda'u gilydd, 
Ymleferydd am y fan, 
Lle mae tirion addewidion, 
Oreu rhoddion ar eu rhan: ; 


Rhai nad oedd dysg yn ngolwg dynion, 
Bethau gwaelion byth.i'w, gael, 

Sydd wedi treisio teyrnas Nefoedd, 
Mewn goleu fodd í.gael y fael, 

A chan mai moddion yw'r ysgolion, 
I roddi i ddynion rwydda ddawn, 

Nesaed yn gefnog yr anllyth'renog, 
I'r rhai'n yn fywiog, euwog iawn ; 

Dysgu darllain, gywrain gariad, 
Sydd yn rhad ymweliad mwyn, 

A'r hwn ni dderbyn addysg ronyn,! 
Pwy fyth a:gychwyn iddo gwyn ; 
Dowch yn ffyddlon, ieuainge ddynion, 

A'r hen sydd ddylion heb y ddawn, 
Mae rhad wahoddiad i chwi ddwad 
I ddysgu mad ddarlleniad llawn. 


Deuwch, deuwch, nac aroswch, 
Dysgwch, cofiwch dasgau cu, 

Mae cynygiad, burion bwriad, 
Oreaach toriad ar eich tu; 

Cariad brawdol, unol iawnedd, 
Gwiria ei, wedd, ragora€ waith, 

Drwy addysgiadau gwiwlan golau, 
Sydd i'ch meddianau, moddau maith ; 

Byddwch ddygyn am ei dderbyn, 
Darfu ei gychwyn i chwi ar goedd, 

Iawn dda osgo yn ddiesgus, — 
Hynod flasus yw ei floedd. 

Gan hyny, henaint, cym'rwch fwyniant, 
Yn y fraint, uniawnaf fryd, 

Cyn ymado, gwyro a gorwedd, 
Yn y bedd o olwg byd ; 

Chwithau ieuengetyd, er eich glendid, a'r 
Dowch heb ofid—dyma beth 

A rydd ddidJanwch ddyddiau tristwch, 
O hwn na fyddwch fyth ar feth ; | 

Wrth ddarlleniad bo'n hymddygiad, i 
Darostyngiad fyddo i 'stwr, 

Iawn enynu bo'm mewn anereh, 

Byw da serch a bywyd siwr. 





